شه‌فه‌ق نيوز/ دو وه‌رپرس له‌ هه‌ردوگ پاريزگاى دياله‌و كه‌ركوك، باس له‌وه‌ كردن جه‌نگ سزانن ك له‌لايه‌ن ريكخرياگ داعشه‌و به‌رپا كريا له‌ سه‌ره‌تاى وه‌رز دره‌وكردن تائيسه‌ زياتر له‌ 2300 دۆنم زه‌وى له‌ به‌رهه‌م گه‌نم سزانگه‌.
له‌ى باوه‌ته‌و، راكان جبورى پاريزگار كه‌ركوك ئه‌را ئاژانس شه‌فه‌ق نيوز وت: پاريزگاگه‌ 16 رويداگ سزانن تۆمار كردگه‌ ك بوينه‌سه‌ هووكار سزانن 1124 دۆنم له‌ گه‌نم له‌سه‌رجه‌م ناوچه‌يل پاريزگاگه‌ و داواى زيايكردن و پته‌وكردن تيمه‌يل وه‌رگرى شارستانييش كرد له‌ كه‌ركوك له‌وه‌ر رويداين هه‌ر حاڵه‌تيگ نه‌خوازرياێ.
له‌ دياله‌يش، محه‌مه‌د مه‌نده‌لاوى وه‌ڕيه‌وبه‌ر ره‌سانن كشتوكاڵ پاريزگاگه‌ له‌باسيگ ئه‌را ئاژانس شه‌فه‌ق نيوز وت: ئه‌و سزاننه‌يله‌ ك له‌پاريزگاگه‌ كه‌فتنه‌سه‌و بوينه‌سه‌ هووكار سزانن 1156 دۆنم له‌ به‌رهه‌م گه‌نم له‌سه‌رجه‌م پاريزگاگه‌ وه‌ل زه‌ره‌ده‌يل مادى فريه‌يگ وه‌ بڕ مليۆنه‌ها دينار عراقى.
